Prešovský samosprávny kraj a Krajská knižnica P. O. Hviezdoslava v Prešove

vyhlasujú pod záštitou Predsedu PSK už 5. ročník čitateľskej súťaže

**KNIHA ROKA** **PSK** **2021**

**Hlavným usporiadateľom a vyhlasovateľom súťaže Kniha roka PSK 2021 je:**

-Prešovský samosprávny kraj

- Krajská knižnica P. O. Hviezdoslava v Prešove

**Partneri súťaže:**

* Okresná knižnica Davida Gutgesela Bardejov
* Vihorlatská knižnica v Humennom
* Podtatranská knižnica v Poprade
* Ľubovnianska knižnica Stará Ľubovňa
* Podduklianska knižnica vo Svidníku
* Hornozemplínska knižnica vo Vranove nad Topľou
* Knižnica Jána Henkela v Levoči

**Cieľ súťaže:**

Propagácia a podpora regionálnej knižnej tvorby vydanej v roku 2021, ktorá je spätá s regiónmi Prešovského samosprávneho kraja tematicky, osobu autora textovej alebo obrazovej časti.

**Súťažné kategórie:**

a) krásna literatúra, literatúra pre deti a mládež

b) odborná literatúra (vrátane slovníkov, encyklopédií, duchovnej, publicistickej a populárno-náučnej literatúry)

**Podmienky** **nominácie kníh do súťaže:**

Do súťaže môžu byť nominované knihy, ktoré boli vydané od 01. januára 2021 do 31. decembra 2021, na základe údajov v tiráži knihy. Nominované knihy sú späté s regiónmi Prešovského samosprávneho kraja a to tematicky, alebo osobou autora textovej či obrazovej časti. Nominované môžu byť len tlačené knihy, graficky a knihársky spracované do formy zväzku viazanej alebo brožovanej publikácie, ktorej bolo pridelené ISBN. Môžu obsahovať výlučne text, môže ísť o obrazovú publikáciu alebo text kombinovaný s obrazovou časťou.

**Predkladatelia nominovaných kníh:**

Čitateľská verejnosť, autori, zostavovatelia, redaktori, vydavatelia, kníhkupci, distribútori kníh, knižnice.

Všetci predkladatelia doručia **do 28. 02. 2022 dva bezchybné výtlačky knihy spolu s kompletne vyplnenou prihláškou** na adresu svojej regionálnej knižnice.

Adresy regionálnych knižníc:

* Krajská knižnica P. O. Hviezdoslava v Prešove - Levočská 1, 08001, Prešov
* Okresná knižnica Dávida Gutgesela - Radničné námestie 1, 085 01, Bardejov
* Hornozemplínska knižnica vo Vranove nad Topľou - M. R. Štefánika 875/200, 093 01, Vranov nad Topľou
* Podtatranská knižnica v Poprade - Podtatranská 1548/1, 05801, Poprad
* Vihorlatská knižnica - Námestie slobody 50, 066 01, Humenné
* Podduklianska knižnica - Ul. 8.mája 697/55, 089 01, Svidník
* Ľubovnianska knižnica - Letná 6, 064 01, Stará Ľubovňa
* Knižnica Jána Henkela v Levoči - Námestie Majstra Pavla 58, 054 01, Levoča

Po termíne uzávierky súťaže sa knihy neprijímajú (rozhodujúci je dátum poštovej pečiatky). **Regionálne knižnice zašlú nominované knihy do 8. 3. 2022 Krajskej knižnici P. O. Hviezdoslava v Prešove**.

V súťaži hodnotí odborná porota obsahovú, literárnu, výtvarnú a grafickú stránku

kníh, ako aj úroveň ich polygrafického spracovania. **Odborná porota udelí tri ceny v obidvoch súťažných kategóriách.**

**Súčasťou súťaže je aj verejné hlasovanie/čitateľská anketa – ako Cena verejnosti:**

Hlasovanie bude prebiehať elektronicky prostredníctvom formulára uverejneného na webových stránkach, sociálnych sieťach regionálnych knižníc alebo prostredníctvom hlasovacích lístkov **od 15. 3. do 15. 4. 2022**. Hlasovacie lístky budú zverejnené na web stránkach knižníc alebo si ich záujemcovia budú môcť vyzdvihnúť priamo v knižniciach a v jej pobočkách.

V jednom hlasovacom formulári môže hlasujúci udeliť jeden hlas knihe v 1. kategórii (beletria) a jeden hlas knihe v 2. kategórii (odborná literatúra).

Hlasujúci môže udeliť jednej knihe len jeden hlas.

Počas trvania súťaže môže hlasujúci hlasovať len jedenkrát.

Nominované knihy budú prezentované na webovej stránke a sociálnych sieťach Krajskej knižnice P.O. Hviezdoslava v Prešove a regionálnych knižníc PSK.

**Vyhlásenie výsledkov súťaže:**

Slávnostné vyhlásenie súťaže za účasti predstaviteľov PSK a členov odborných porôt, sa uskutoční v máji.

Súčasne bude z hlasujúcich verejného hlasovania vyžrebovaný jeden výherca, ktorý získa vecné ceny.

Po vyhlásení výsledkov bude verejnosti sprístupnená výstava nominovaných kníh v Krajskej knižnici P. O. Hviezdoslava v Prešove a následne, ako putovná výstava, postupne v regionálnych knižniciach PSK.

**Kontakt:**
Krajská knižnica P. O. Hviezdoslava v Prešove, Levočská 1, 080 01 Prešov
e-mail: kniznica@kniznica-poh.sk
web: https://kniznica-poh.sk
Tel. : 051/7733009